CELEX: 32001D0700
Language: sl
Date: 2001-09-17 00:00:00
Title: Odločba Komisije z dne 17. septembra 2001 o spremembi Odločbe 94/278/ES o sestavi seznama tretjih držav, iz katerih države članice dovolijo uvoz nekaterih proizvodov, ki so predmet Direktive Sveta 92/118/EGS, v zvezi z uvozom medu (notificirano pod dokumentno številko K(2001) 2666)Besedilo velja za EGP

Pomembno pravno obvestilo

|

32001D0700

Uradni list L 256 , 25/09/2001 str. 0014 - 0016

		Odločba Komisijez dne 17. septembra 2001o spremembi Odločbe 94/278/ES o sestavi seznama tretjih držav, iz katerih države članice dovolijo uvoz nekaterih proizvodov, ki so predmet Direktive Sveta 92/118/EGS, v zvezi z uvozom medu(notificirano pod dokumentno številko K(2001) 2666)(Besedilo velja za EGP)(2001/700/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Direktive Sveta 92/118/EGS z dne 17. decembra 1992 o zahtevah zdravstvenega varstva živali in javno-zdravstvenega varstva za trgovino znotraj Skupnosti ter uvoz v Skupnost proizvodov, za katere ne veljajo omenjene zahteve, predpisane v posebnih pravilih Skupnosti iz Priloge A (I) k Direktivi 89/662/EGS in, glede patogenov, k Direktivi 90/425/EGS [1], kakor je bila nazadnje spremenjena z Odločbo Komisije 1999/724/ES [2], in zlasti člena 10(2)(a) Direktive,ob upoštevanju naslednjega:(1) Del XIV Priloge k Odločbi Komisije 94/278/ES [3], kakor je bila nazadnje spremenjena z Odločbo 2001/158/ES [4], sestavlja seznam tretjih držav, iz katerih države članice dovolijo uvoz medu.(2) Poljska in Zambija sta glede medu predložili načrt, v katerem so navedena jamstva v zvezi s spremljanjem skupin ostankov škodljivih snovi in snovi, navedenih v Prilogi I k Direktivi Sveta 96/23/ES [5] in dodanih Prilogi k Odločbi Komisije 2000/159/ES [6], kakor je bila nazadnje spremenjena z Odločbo Komisije 2001/478/ES [7], o začasni odobritvi načrtov nadzora nad ostanki škodljivih snovi tretjih držav v skladu z Direktivo 96/23/ES.(3) Moldavija je predložila načrt, ki glede medu določa ustrezna jamstva v zvezi s spremljanjem skupin ostankov škodljivih snovi in snovi iz Priloge I k Direktivi 96/23/ES.(4) Načrt spremljanja ostankov Norveške je bil odobren v skladu s sklepom Nadzornega organa Efte št. 223/96/COL [8].(5) Načrt spremljanja ostankov škodljivih snovi San Marina je bil odobren v skladu z Odločbo št. 1/94 Odbora za sodelovanje med ES in San Marinom [9].(6) Odločbo 94/278/ES je treba spremeniti, da se dovoli uvoz medu iz navedenih tretjih držav, ki izpolnjujejo Direktivo 96/23/ES v zvezi z odobritvijo načrta nadzora ostankov škodljivih snovi za navedeni proizvod.(7) Ukrepi, predvideni s to odločbo, so v skladu z mnenjem Stalnega veterinarskega odbora –SPREJELA NASLEDNJO ODLOČBO:Člen 1Del XIV Priloge k Odločbi 94/278/ES se nadomesti s Prilogo k sedanji odločbi.Člen 2Ta odločba se začne uporabljati 1. septembra 2001.Člen 3Ta odločba je naslovljena na države članice.V Bruslju, 17. septembra 2001Za KomisijoDavid ByrneČlan Komisije[1] UL L 62, 15.3.1993, str. 49.[2] UL L 290, 12.11.1999, str. 32.[3] UL L 120, 11.5.1994, str. 44.[4] UL L 57, 27.2.2001, str. 52.[5] UL L 125, 25.5.1996, str. 10.[6] UL L 51, 24.2.2000, str. 30.[7] UL L 176, 29.6.2001, str. 68.[8] UL L 78, 20.3.1997, str. 38.[9] UL L 238, 13.9.1994, str. 25.--------------------------------------------------PRILOGADEL XIVSeznam tretjih držav, iz katerih države članice dovolijo uvoz medu(AR)  Argentina(AU)  Avstralija(BG)  Bolgarija(BR)  Brazilija(CA)  Kanada(CL)  Čile(CN)  Kitajska(CU)  Kuba(CY)  Ciper(CZ)  Češka republika(EE)  Estonija(GT)  Gvatemala(HR)  Hrvaška(HU)  Madžarska(IL)  Izrael(IN)  Indija(LT)  Litva(MT)  Malta(MX)  Mehika(MD)  Moldavija(NI)  Nikaragva(NZ)  Nova Zelandija(NO)  Norveška [1](PL)  Poljska(RO)  Romunija(SV)  El Salvador(SM)  San Marino [2](SI)  Slovenija(SK)  Slovaška(US)  Združene države Amerike(TR)  Turčija(UY)  Urugvaj(VN)  Vietnam(ZM)  Zambija[1] Odobreno v skladu s sklepom Nadzornega organa Efte št. 223/96/COL z dne 4. decembra 1996.[2] Odobreno v skladu s sklepom št. 1/94 Odbora za sodelovanje med ES in San Marinom z dne 28. junija 1994.--------------------------------------------------